Michael D. Higgins

Michael Daniel Higgins (født 1941) er en irsk sosiolog, dikter og politiker for Labour Party som var Irlands president fra 11. november 2011 til 11. november 2025. Han ble etterfulgt i presidentembetet av Catherine Connolly. 

 Utdannelse og politisk engasjement 
Han er utdannet sosiolog og underviste ved University College Galway før han begynte i politikk. Higgins var som student knyttet til Fianna Fail før han gikk over til Labour Party.

 Lyrikk 
Higgins begynte å skrive dikt som ung. Han ga ut fire diktsamlinger før han ble valgt til president. I forbindelse med at han ble innsatt som president raljerte The Guardians anmelder over karakteristikken av Higgins som «lyriker», og mente at han ikke hadde evner i den retningen.

Da Higgins i september 2025 – rett før han skulle gå av som president – ga ut ti av sine dikt som et spoken word-album med tittelen Against All Certainty, skrev The Irish Times' kulturkommentator at Irland kunne prise seg lykkelig over å ha hatt en lyriker til president.

 Politisk karriere 
Higgins har vært kulturminister, samt medlem av begge kamre i det irske parlamentet. Han var kulturminister fra januar 1993 til november 1994 og igjen fra desember 1994 til juni 1997.

Higgins vant presidentvalget 27. oktober 2011 og overtok etter Mary McAleese.«Higgins declared president elect with one million votes», Irish Times, 29. oktober 2011. Han ble gjenvalgt til sju nye år i presidentvalget den 26. oktober 2018 med 56 % av stemmene. Han var den første sittende president på 50 år som ble utfordret av motkandidater etter første periode. Irlands president har primært en seremoniell rolle. 

 Referanser 

 Eksterne lenker 





Kategori:Irske politikere
Kategori:Republikken Irlands presidenter
Kategori:Personer fra Limerick
Kategori:Sosiologer
Kategori:Irske forfattere